РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/435-21

26. октобар 2021. године

Б е о г р а д

З А П И С Н И К

68. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 26. ОКТОБРА 2021. ГОДИНЕ

 Седница је почела у 13.05 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Лука Кебара, Угљеша Мрдић, Оља Петровић, Виолета Оцокољић, Илија Матејић и Ђорђе Тодоровић.

Седници Одбора присуствовали су: Весна Недовић, заменик члана Одбора Вука Мирчетића, Мина Китановић, заменик члана Одбора Жељка Томића и Арпад Фремонд, заменик члана Одбора Балинта Пастора.

 Седници нису присуствовали чланови Одбора: Марија Јевђић, Тома Фила, Миленко Јованов, Јован Палалић, Дубравка Краљ и Ђуро Перић, нити њихови заменици.

 На предлог председника, Одбор је једногласно (11 гласова за) утврдио следећи

**Д н е в н и р е д:**

 1. Утврђивање текста акта о промени Устава Републике Србије, у складу са добијеним мишљењем Венецијанске комисије, који ће Одбор за уставна питања и законодавство доставити председнику Народне скупштине, ради подношења захтева за поновно (хитно) мишљење Венецијанској комисији.

 **Прва тачка дневног реда:** Утврђивање текста акта о промени Устава Републике Србије, у складу са добијеним мишљењем Венецијанске комисије, који ће Одбор за уставна питања и законодавство доставити председнику Народне скупштине, ради подношења захтева за поновно (хитно) мишљење Венецијанској комисији.

Одбор је једногласно (11 гласова за) утврдио текст акта о промени Устава Републике Србије, у складу са добијеним мишљењем Венецијанске комисије, који ће Одбор за уставна питања и законодавство доставити председнику Народне скупштине, ради подношења захтева за поновно (хитно) мишљење Венецијанској комисији.

 Седница је завршена у 13,10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић